
ועדת החוקה, חוק ומשפט 
 26/06/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 636 >
 מישיבת ועדת החוקה, חוק ומשפט 
 יום שלישי, ו' בתמוז התשע"ב (26 ביוני 2012), שעה 10:00
<סדר היום:>
<הצעת חוק לתיקון פקודת הראיות (מס' 15) (קבילות פסק דין של בית דין צבאי לתעבורה במשפט אזרחי), התשע"ב-2012>
נכחו:

<חברי הוועדה:> 
דוד רותם – היו"ר

<מוזמנים:> 
	דניאלה פלג
	–
	תובעת באת"ן, המשרד לבטחון פנים

	אנפה כרמלי
	–
	פצ"ר רמת חקיקה, משרד הביטחון


<ייעוץ משפטי: >
נעמה מנחמי
<מנהלת הוועדה:>
דורית ואג
<קצרנית פרלמנטרית:>
אתי אפלבוים
<הצעת חוק לתיקון פקודת הראיות (מס' 15) (קבילות פסק דין של בית דין צבאי לתעבורה 
במשפט אזרחי), התשע"ב-2012>
<היו"ר דוד רותם:>
אני פותח את ישיבת ועדת החוקה, חוק ומשפט.
<אנפה כרמלי:>
אני נציגת הצבא, מהפרקליטות הצבאית. 

סעיף 42א לפקודת הראיות קובע שפסק דין של בית צבאי לעבירות תנועה לא יהיה קביל במשפט א אזרחי.

<היו"ר דוד רותם:>
אין דבר כזה. 

<אנפה כרמלי:>
כן, זאת ערכאה שבוטלה כבר מזה שנים ולכן אנחנו מבקשים למחוק את האזכור.

<היו"ר דוד רותם:>
למה נזכרתם רק ע כשיו, זה כבר שנים?

<אנפה כרמלי:>
נכון. פנו אלינו מיחידת בתי הדין הצבאיים. כנראה שזה התעורר באיזה מקרה ושמו לב שזה לא רלוונטי. 
<היו"ר דוד רותם:>
השאלה היא אם לא צריך באיזה מקום – נכון שתגידו לנו  שפקודת הפרשנות נכנסת אוטומטית – האם לא נכון לכתוב באופן מפורש שפסקי הדין שלהם - - - 
<אנפה כרמלי:>
אבל אז זה יכול ליצור קושי עם ערכאות אחרות. ברגע שאומרים פסק דין שיהיה חלוט במשפט פלילי, אז הכוונה  לפסקי דין בהקשרים שונים  ואם נכתוב את זה אז אחרי זה יכול דווקא לייצר בעיות פרשניות לגבי גופים אחרים, אז עדיף להשאיר את זה כך.
<היו"ר דוד רותם:>
יש הצעת חוק שלי שפסקי דין של בתי המשפט הצבאיים באזור, אפשר יהיה להשתמש בהם כראייה במשפט אזרחי. יושבים שם משפטנים מבריקים. 

<אנפה כרמלי:>
אבל כל בתי הדין הצבאיים, כולל בית הדין הצבאי לתעבורה פסקי הדין שלהם כן קבילים על פי הסעיף שכתוב היום ואין צורך להוסיף את זה. 
<היו"ר דוד רותם:>
הערות למשטרה?

<דניאלה פלג::>
אין התנגדות.

<היו"ר דוד רותם:>
למה באתם.

<דניאלה פלג:>
יש מקום לשאלה כזאת. 

<היו"ר דוד רותם:>
מי בעד?

אושר פה אחד. 

הישיבה נעולה.

<הישיבה ננעלה בשעה 10:05.>
